

 LĒMUMS

Ādažos, Ādažu novadā

2024. gada 24. oktobrī **Nr.** **412**

**Par zemes ierīcības projekta uzsākšanu zemes vienībā “Vanadziņi”, Garkalnē**

Ādažu novada pašvaldības dome izskatīja *Vārds, uzvārds* (adrese:*, e-pasts:*, turpmāk – Iesniedzēja) 29.08.2024. iesniegumu (reģistrēts 03.09.2024. ar Nr. ĀNP/1-11-1/24/4396) ar lūgumu atļaut izstrādāt zemes ierīcības projektu nekustamā īpašuma „Vanadziņi” (kadastra Nr. 8044 012 0255) (turpmāk – Īpašums) zemes vienībai "Vanadziņi", Garkalnē, Ādažu pag., Ādažu nov., ar kadastra apzīmējumu 8044 012 0644, ar mērķi atdalīt zemes vienību saskaņā ar pievienoto priekšlikumu.

Izvērtējot ar iesniegumu saistītos apstākļus, tika konstatēts:

1. Īpašums ir ierakstīts Ādažu pagasta zemesgrāmatas nodalījumā Nr. 100000089160 un pieder Iesniedzējai. Īpašuma sastāvā ietilpst zemes vienība "Vanadziņi", Garkalnē, Ādažu pag., Ādažu nov., ar kadastra apzīmējumu 8044 012 0644, 0.7976 ha platībā;
2. Saskaņā ar ierakstiem Ādažu pagasta zemesgrāmatas nodalījumā Nr. 100000089160 uz zemes vienības daļu 500 m² platībā (zemes vienības daļas kadastra apzīmējums 804401205018001) līdz 15.08.2048. ir nodibināta apbūves tiesība (apbūves tiesīgais: SIA Cell Rent, reģistrācijas numurs 40203466034) telekomunikāciju sakaru masta (kas saskaņā ar Ministru kabineta 12.06.2018. noteikumiem Nr. 326 "Būvju klasifikācijas noteikumi" ir inženierbūve) būvniecībai un lietošanai;
3. saskaņā ar Ādažu novada teritorijas plānojumu Īpašums atrodas Lauksaimniecības teritorijā (L) un Transporta infrastruktūras teritorijā (TR);
4. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
5. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
6. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
7. Ministru kabineta 30.04.2013. noteikumu Nr. 240 "Vispārīgie teritorijas plānošanas, izmantošanas un apbūves noteikumi" 11.1.apakšpunkts noteic, ka prasības par zemes vienību minimālo platību nav attiecināmas, ja zemes vienība nepieciešama inženierbūvju vai publiskās infrastruktūras nodrošināšanai,

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, Ministru kabineta 30.04.2013. noteikumu Nr. 240 "Vispārīgie teritorijas plānošanas, izmantošanas un apbūves noteikumi" 11.1.apakšpunktu, kā arī domes Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Vanadziņi” (kadastra Nr. 8044 012 0255) zemes vienībai "Vanadziņi", Garkalnē, Ādažu pag., Ādažu nov., ar kadastra apzīmējumu 8044 012 0644, ar mērķi pamatot zemes vienības sadalīšanu.
2. Apstiprināt nosacījumus zemes ierīcības projekta izstrādei (1.pielikums).
3. Ādažu novada pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietniece.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemesgabala sadalīšanas skice uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU